Diari Oficial de la Generalitat Valenciana


Sumari del DOGV 4734, del 19-04-2004 (2004/3436)

Actuacions de juí verbal civil número 583/2003. Cèdula de notificació.
----------------------------------------------------------------------

### Dades del document

Número de DOGV
:   4734

Data del DOGV
:   19-04-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/3436


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal civil número 583/2003. Cèdula de notificació. [2004/Q3436]
  
Procediment: assumpte civil 583/2003
  
Juí: juí verbal (desnonament per falta de pagament) 583/2003
  
Part demandant: Carlos Molina Moret
  
Part demandada: Construcciones y Reparaciones Edima 92, SL
  
Al juí a què es fa referència s'ha dictat la resolució el text de la qual, literalment, és el que es diu tot seguit:
  
«Sentència
  
València, 10 de març de 2004
  
Desamparados Almemar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal civil que se seguixen amb el número 583/2003, a instància de Carlos Molina Moret, representat per la procuradora María Francisca Sabater Olmos, i assistit del lletrat Antonio Camarasa González, contra la mercantil Construcciones y Reparaciones Edima 92, SL, declarada en rebel·lia, sobre desnonament per falta de pagament.
  
Decisió
  
Que amb l'estimació de la demanda deduïda per Carlos Molina Moret, representat per la procuradora María Francisca Sabater Olmos, contra la mercantil Construcciones y Reparaciones Edima 92, SL, declarada en rebel·lia, declare resolt, per falta de pagament de la renda, el contracte d'arrendament subscrit per les parts l'11 de setembre de 1992 i, en conseqüència, declare que pertoca el desnonament del local propietat de l'actor i situat al carrer dels Germans Villalonga, número 32, baixos, d'esta ciutat, amb l'advertència a la demandada que el desallotge i deixe lliure i a disposició de l'actor, sota l'advertència si no ho fa de ser-ne llançada a càrrec seu. S'imposen a la demandada les costes del procediment.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant d'este jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.
  
Feu saber l'arrendatària que, de conformitat amb l'article 449.1 de la Llei d'Enjudiciament Civil 2000, no se li admetrà el recurs si en el moment de preparar-lo no manifesta, i ho acredita per escrit, que té pagades les rendes vençudes i les que d'acord amb el contracte haja de pagar de bestreta.
  
Esta és la meua sentència, jutjant en primera instància, que pronuncie, mane i firme».
  
En atenció al desconeixement de l'actual domicili o residència de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificar sentència a la mercantil Construcciones y Reparaciones Edima, 92, SL.